**Projekts Nr. 4.2.1.6/1/24/I/001 "Profesionālās izglītības iestāžu mācību vides modernizēšana nozarēm aktuālo prasmju apguvei"**

Publicēts: 02.06.2025.



Projekta mērķis ir Izglītības un zinātnes ministrijas padotībā esošo profesionālās izglītības iestāžu mācību vides modernizēšana nozarēm aktuālo prasmju apguvei.

Projekta īstenošanu nodrošina Valsts izglītības attīstības aģentūra sadarbībā ar 21 profesionālās izglītības iestādi.

Projekta īstenošanas progress periodā no 03.12.2024. līdz 02.06.2025.:

* Valmieras tehnikuma izglītības programmas "Enerģētika un elektrotehnika" modernizēšanai nepieciešamais aprīkojums un iekārtas saskaņotas ar Latvijas Darba devēju konfederācijas koordinēto Nozares ekspertu padomi. Valmieras tehnikums ir noteicis prioritātes un ir sākts darbs pie iepirkumu veikšanas aprīkojuma iegādei.
* Rīgas Metālapstrādes profesionālajā vidusskolā ir modernizēta izglītības programma “Metālapstrāde”, kuras ietvaros organizēti divi iepirkumi, noslēgti trīs piegādes līgumi par dažādu metināšanas iekārtu un frēzmašīnas metālam, metināšanas robota komplekta piegādi.
* Liepājas Valsts tehnikumā uzsākts darbs pie izglītības programmas “Enerģētika un elektrotehnika” modernizēšanas. Izsludināti divi iepirkumi, kā rezultātā noslēgti 11 piegādes līgumi par elektrotehnikas un enerģētikas pamatu apmācību aprīkojuma iegādi un dažādu apmācību stendu piegādi, kā arī lodētavas gaisa attīrīšanas sistēmas uzstādīšanu.
* Ventspils Tehnikumā uzsākta izglītības programmas "Inženiermehānika, mehānika un mašīnbūves tehnoloģija" modernizēšana. Veikto iepirkumu rezultātā noslēgti un izpildīti 5 piegādes līgumi, turpinās iepirkumu veikšana atlikušā aprīkojuma iegādei.
* Smiltenes tehnikuma Alsviķu struktūrvienībā uzsākts darbs visiem trīs būvniecības objektiem, izsludinot iepirkumus - mācību korpusa jumta pārbūves, mācību vides un dienesta viesnīcas telpu labiekārtošanas izglītojamiem ar speciālām vajadzībām un invaliditāti un mācību korpusa sanitāro mezglu pārbūves. Būvniecības objekta - mācību korpusa jumta pārbūve - ietvaros notiek būvniecības līguma ar SIA “A.P.E Build” parakstīšana.
* Rīgas Stila un modes tehnikumā ar būvdarbu veicēju SIA "SANART" noslēgtā projektēšanas, būvdarbu un autoruzraudzības līguma par administratīvā, mācību un darbnīcu korpusa atjaunošanu un teritorijas labiekārtošanu ietvaros turpinās atjaunošanas darbi administratīvajā korpusā, kā arī notiek projektēšanas darbi.
* Daugavpils Tehnoloģiju un tūrisma tehnikumā veiktā iepirkuma rezultātā noslēgts projektēšanas, būvdarbu un autoruzraudzības līgums ar SIA "JĒKABPILS PMK" un uzsākti projektēšanas darbi Daugavpils Tehnoloģiju un tūrisma tehnikuma ēkas Bauskas ielā 21, Daugavpilī pārbūvei par tūrisma un ēdināšanas nozares praktisko apmācību korpusu.
* Rīgas Mākslas un mediju tehnikumā turpinās darbs pie ģenerālplāna aktualizēšanas, veicot nepieciešamos saskaņojumus Būvniecības informācijas sistēmā.
* Aizkraukles Profesionālajā vidusskolā:
* uzsākta izglītības programmas “Būvniecība” modernizēšana. Noslēgti 5 piegāžu līgumi par smagās tehnikas - riteņtraktora, traktorpiekabes, ekskavatora, kompaktiekrāvēja, traktora u.c. tehnikas vienību piegādi. Ar šo tehniku Aizkraukles Profesionālajai vidusskolai būs iespējams pilnvērtīgāk sagatavot topošos ceļu būves mašīnu tehniķus.
* noris darbs pie izglītības programmas “Metālapstrāde” modernizēšanas. Tiek organizēti iepirkumi par frēzmašīnas, rokas instrumentu, kompresora, smilšu strūklas iekārtas, dažādu metināšanas iekārtu un aprīkojuma, metāla locīšanas iekārtas, slīpēšanas galdu piegādi.
* noslēgts līgums ar SIA “Būvfirma INBUV” un uzsākti metināšanas telpas pārbūves projektēšanas darbi un līdz jaunajam mācību gadam paredzēts pabeigt arī būvdarbus, pielāgojot esošās telpas. Jaunajā metināšanas darbnīcā tiks izvietoti 14 metināšanas posteņi, nodrošināta atbilstoša ventilācija un apgaismojums, kā arī citi pielāgošanas darbi.
* organizēts iepirkums, lai nodrošinātu mācību korpusa jumta seguma atjaunošanas darbus - projektēšanu, autoruzraudzību un būvdarbus. Iepirkums ir vērtēšanas stadijā.
* Ir noslēdzies Izglītības un zinātnes ministrijas SIA "TET" izpētes apkopojums un analīze par esošā datu pārraides interneta pakalpojuma un iekšējā interneta tīkla nodrošināšanu izglītības iestādēs, t. sk., veicot izglītības iestāžu interneta jaudas mērījumus un esošā tehniskā risinājuma izpēti ar mērķi noteikt iespējas to pilnveidot. Notiek sarunas ar atsevišķām profesionālās izglītības iestādēm par esošo tīklu stāvokļa un veicamo uzlabojumu apzināšanas.

Projekta kopējais attiecināmais finansējums ir 21 409 176,00 euro, tai skaitā Eiropas Reģionālās attīstības fonda finansējums 17 617 663,00 euro apmērā un valsts budžeta līdzfinansējums 3 791 513,00 euro apmērā.

Projekta īstenošanas laiks – no vienošanās noslēgšanas brīža līdz 2029.gada 31.decembrim. Projekta darbību īstenošana uzsākta 2021.gada 12.maijā.